b"\n_START_ARTICLE_\nCol\xc3\xb2nia de Sant Corneli\n_START_SECTION_\nDescripci\xc3\xb3\n_START_PARAGRAPH_\nLa Col\xc3\xb2nia \xc3\xa9s formada per habitatges plurifamiliars de la planta rectangular que disposen de 12, 14 o 18 pisos, als quals s'hi accedeix mitjan\xc3\xa7ant una escala exterior que comunica tamb\xc3\xa9 amb les caracter\xc3\xadstiques comunes exteriors. Les parets s\xc3\xb3n de pedra vista i els emmarcaments de portes i finestres de ma\xc3\xb3. Els habitatges consten de cuina menjador, tres habitacions (tamb\xc3\xa9 dos), la comuna exterior i la carbonera (el carb\xc3\xb3 era gratu\xc3\xaft). El conjunt dels habitatges, excepte el Carrer Santa Cec\xc3\xadlia (constru\xc3\xaft durant la d\xc3\xa8cada dels 50), s\xc3\xb3n anteriors a 1911. D'aquest any \xc3\xa9s l'edifici de la cantina, economat i oficines. L'any 1950 hi havia 1106 habitants._NEWLINE_Els habitatges obrers, els serveis i les instal\xc2\xb7lacions mineres davallen progressivament des dels 990 m d'altitud en qu\xc3\xa8 est\xc3\xa0 situada la Col\xc3\xb2nia fins als 642 m de l'antiga estaci\xc3\xb3 del tren. Tot plegat forma part del conjunt Carbons de Berga conegut tamb\xc3\xa9 en el nom de F\xc3\xadgols Les Mines. S'ha realitzat un projecte museol\xc3\xb2gic: el Museu de les Mines de Cercs, del Museu de la Ci\xc3\xa8ncia i de la T\xc3\xa8cnica de Catalunya. Les activitats de l'empres Carbons de Berga va acabar a la tardor de 1990 moment en qu\xc3\xa8 va cedir les instal\xc2\xb7lacions a l'ajuntament de Cercs._NEWLINE_La col\xc3\xb2nia de Sant Corneli disposava de blocs de pisos pels treballadors, esgl\xc3\xa9sia, torre de l'amo, cementiri, camp de futbol, mina de carb\xc3\xb3, pla\xc3\xa7a, escola, mol\xc3\xad, safareig, cine, hospital (dispensari), etc. Les nenes anaven al convent de monges a aprendre a cosir i els nens anaven a l'escola amb el capell\xc3\xa0 a aprendre de lletra. Els homes treballaven a les mina, les dones solteres treballaven en fabriques t\xc3\xa8xtils i les casades tenien fills i els cuidaven. Els nens comen\xc3\xa7aven a treballar a la mina als 13 anys. Ells i les dones netejaven el carb\xc3\xb3 (separar la pedra calc\xc3\xa0ria del carb\xc3\xb3). A partir de la Rep\xc3\xbablica van aconseguir cobrar diners en lloc de tiquets i tamb\xc3\xa9 van aconseguir fer festa el diumenge. Aquests diumenges que tenien lliures, al mat\xc3\xad anaven a missa i a la tarda jugaven tots al camp de futbol que disposava la Col\xc3\xb2nia de Sant Corneli. Les mines van tancar oficialment despr\xc3\xa9s de manifestacions el dia 31 de desembre de 1991. Molts dels miners que treballaven a la mina van passar a ser jugadors de les Olimp\xc3\xadades."